****

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΘΕΣΣΑΛΙΑΣ**

**ΔΗΜΟΣ ΖΑΓΟΡΑΣ - ΜΟΥΡΕΣΙΟΥ**

**Α Ν Α Κ Ο Ι Ν Ω Σ Η**

# 

# Σας ανακοινώνουμε ότι οι ιδιοκτήτες των ακινήτων οι οποίοι δεν έχουν δηλώσει στον Δήμο μας κτίσματα ή οικόπεδα, καθώς και όσοι έχουν δηλώσει ανακριβώς τις επιφάνειες ηλεκτροδοτούμενων και μη ηλεκτροδοτούμενων κτισμάτων τους, μπορούν να κάνουν χρήση της πρόσφατα ψηφισθείσας ευνοϊκής διάταξης (άρθρο 51 παράγραφος 2 του Ν.4647/2019 “Κατεπείγουσες ρυθμίσεις) με την οποία επιτρέπεται μέχρι τις 31.3.2020 η δήλωση όλων των αδήλωτων τετραγωνικών μέτρων στους Δήμους χωρίς καμία αναδρομική επιβάρυνση με δημοτικούς φόρους - δημοτικά τέλη και πρόστιμα.

Σας καλούμε λοιπόν να εκμεταλλευτείτε την παραπάνω νομοθετική ρύθμιση, η οποία έχει διορία μέχρι **την 31η Μαρτίου 2020**, με την οποία ουσιαστικά τακτοποιείτε τις τυχόν εκκρεμότητες των τετραγωνικών μέτρων της ιδιοκτησίας σας με τον Δήμο, χωρίς καμία επιβάρυνση.

**Μετά την παραπάνω ημερομηνία οποιαδήποτε υποβολή δήλωσης ή διόρθωση τ.μ. θα υπολογίζεται αναδρομικά με πρόστιμα και προσαυξήσεις σύμφωνα με τις ισχύουσες διατάξεις**

Τα δικαιολογητικά που θα πρέπει να προσκομίζονται σε φωτοαντίγραφα είναι:

1. Αίτηση – Υπεύθυνη δήλωση (παρέχεται από την Υπηρεσία μας)
2. Λογαριασμός ρεύματος (και οι δύο όψεις)
3. Το Ε9
4. Τυχόν τακτοποιήσεις αυθαιρέτων ή ημιυπαίθριων χώρων

Για περισσότερες πληροφορίες μπορείτε να επικοινωνείτε με το Τμήμα Προσόδων του Δήμου για την Δ.Ε Μουρεσίου στα τηλ. 2426350217- 2426350219 και για την Δ.Ε. Ζαγοράς στο τηλ. 2426350102.

**Ο ΔΗΜΑΡΧΟΣ**

**ΚΟΥΤΣΑΦΤΗΣ ΠΑΝΑΓΙΩΤΗΣ**